Стоян Барев
Роден край

chitanka.info

Топъл вятър нежно гъне

младата трева.

Сякаш сън е,

сякаш сън е

приказен това.

Гълъбите се издигат

в сребърни ята

и достигат,

и достигат

слънцето с крила.

От размаха им извира

чудна синева

и пулсира,

и пулсира

в мене радостта,

че живея в край свободен,

пълен с красоти,

края роден,

края роден

на безброй мечти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.